بندرگاہوں، جہاز رانی اور آبی راستوں کی وزارت
جہاز رانی کے مرکزی وزیر نے نقل وحمل کے ذریعہ کایا پلٹ کرنے سے متعلق وزیراعظم کے نظریہ میں معاونت کے لئے ایس سی آئی کی ستائش کی ہے
جہاز رانی کے وزیر جناب سربا نند سونووال نے ایس سی آئی کو تلقین کی:
‘‘بحری شعبے میں مزید کئی پہل قدمیاں کریں، لوگوں کو اس شعبے میں موجود امکانات سے واقف کرائیں’’
شپنگ کارپوریشن آف انڈیا ایس سی آئی اپنی ڈائمنڈ جوبلی منارہی ہے
سمندر کے سب سےبڑے ٹرانسپورٹر یا نقل وحمل کاادارہ ہونے کے ناطے، بھارت کی جہاز رانی کی کارپوریشن ایس سی آئی نے نقل وحمل کے ذریعہ یکسر تبدیلی لانے یا کایا پلٹ کرنے سے متعلق وزیراعظم کے ویژن کو حقیقت کی شکل دینے میں خاطر خواہ تعاون کیا ہے ۔ بندرگاہوں، جہاز رانی اور آبی گزرگاہوں نے مرکزی وزیر جناب سربا نند سونووال نے ممبئی میں کارپوریشن کی ڈائمنڈ جوبلی تقریب سے خطاب کرتے ہوئے یہ بات کہی۔ بندرگاہوں، جہاز رانی اور آبی گزرگاہوں کے مرکزی وزیر جناب شانتا نوٹماکر بھی اس موقع پر موجود تھے۔
وزیر موصوف نے ایس سی آئی او راس کے سابق اور موجودہ ملازمین کو کارپوریشن کے معرض وجود میں آنے کے دوران اس کے تعاون کے لئے کامیابی کی ایک علامت بننے پر مبارکباد دی۔
انہوں نے کہا :‘‘ ایس سی آئی کو مستقبل میں بھی اپنی قوت کامزید مظاہرہ کرنا ہوگا۔ ہمیں ٹیم انڈیا کے جذبے کے ساتھ کام کرناہوگا، ہر شہری کو اپنی طاقت اور کامیابی کامظاہرہ کرناہوگا اور ملک کو آگے لے جاناہوگا۔
سمندر کے شعبے کے امکانات کے بارے میں بات کرتے ہوئے جناب سونووال نے کہا کہ ہمیں چاہئے کہ عوام سمندر کی طاقت کو ایک وسیلہ کے طور پر سمجھیں اور درست ٹیکنالوجیز کااستعمال کرنے اور اسے صحیح طریقے سے استعمال کریں۔
ایسے مزید کئی اقدامات ہیں جنہیں سمندری شعبے میں کئے جانے کی ضرورت ہے تاکہ ہمارے ملک اور دنیا کی ترقی ہوسکے۔ انہوں نے ایس سی آئی کو تلقین کی کہ وہ اس شعبے میں مزید بہت سی پہل قدمیاں کرنے او رملک بھر کے مختلف خطوں میں لوگوں کے مابین اس شعبے کے امکانات کے بارے میں آگاہی اور واقفیت میں اضافہ کریں۔
وزیر موصوف نے صرف کارپوریشن کے لوگوں کے ساتھ اور کسی بھی باہری مدد کے بغیر، ڈائمنڈ جوبلی پروگرام کا انعقاد کرنے اور اس طرح خود کفالت اور آتم نربھر بھارت کے جذبے کامظاہرہ کرنے کے لئے ایس سی آئی کی بھی ستائش کی۔
مرکزی وزیر نے وسطی مشرقی ملکوں کے ساتھ ایگزم تجارت ک لئے، کاندلا بندرگاہ سے، ایم وی ایس سی آئی چنئی کو ورچوئل طریقے سے جھنڈی دکھا کر روانہ کیا۔ یہ بحری جہاز کاندلا سے کوچی پہنچے گا اور پھر برآمدات کے لئے سامان وغیرہ لادنے کے لئے ٹیوٹی کورین جائے گا اور پھر وہاں سے وسطی مشرقی کی جانب روانہ ہوگا۔
جناب سونو وال نے ایس سی آئی کے ایم ٹی سوورنا کرشنا کے تمام خواتین پر مشتمل عملے کے ارکان کو تہنیت پیش کی۔ اس جہاز کو 6 مارچ 2021 کو جے این پی ٹی سے جھنڈی دکھا کر روانہ کیاگیا تھا اور اس نے تاریخ رقم کی ہے۔ جانبازوں کو مبارک باد دیتے ہوئے وزیر موصوف نے کہا:خواتین کو بااختیار بنانے کی غرض سے حکومت کے ذریعہ کئے گئے اقدامات کی بدولت‘‘ بھارت کی خواتین آگے کی جانب پیش قدمی کررہی ہیں’’۔
مجھے پورا یقین ہے کہ آنے والے دنوں میں مزید خواتین اس تحریک میں شامل ہوں گی۔ آپ سب نے ایک بڑی مثال قائم کی ہے ۔ جس سے مستقبل میں مزید خواتین کو اس شعبے میں لانے میں مدد ملے گی۔
یہ سمندری سفر جہاز رانی کے عالمی شعبے کے لئے ایک تاریخی سفر کی حیثیت رکھتا ہے۔ اور مرکزی وزیر نے انہیں مردوں کے غلبے والی صنعت میں بھارت کی ناری شکتی کی ایک درخشاں مثال قرار دیا۔
جہاز رانی کے مرکزی وزیرمملکت جناب ٹھاکر نے کہا: ہم بھارت کے سبھی بڑے بندرگاہوں کو بین الاقوامی معیارات کے مطابق تیار کرنے کے لئے ہر ممکن طریقے سے کوشش کررہے ہیں۔
جناب سونووال نے گزشتہ 60 برسوں کے دوران ایس سی آئی کے سفر کے بارے میں ایک کافی ۔ ٹیبل کتابچہ کاورچوئل طور پر اجراء کیا۔
اس پروگرام کے موقع پر مرکزی وزیر نے ایس سی آئی کیمپس میں ایک تلسی کاپودہ لگایا اور وہ ایس سی آئی کنبے کے ارکان کے ذریعہ پیش رنگا رنگ ثقافتی پروگراموں سے لطف اندوز ہوئے۔
اس موقع پر موجود اہم شخصیات میں لوک سبھا ایم پی جناب منوج کوٹک، جہاز رانی کے سکریٹری ڈاکٹر سنجیو رنجن، ممبئی پورٹ ٹرسٹ کے چیئرمین راجیو جلوٹا اور ایس سی آئی کی سی ایم ڈی محترمہ ایچ کے جوشی بھی شامل تھیں۔
ایس سی آئی کی صدر نشین اور منیجنگ ڈائریکٹر محترمہ ایچ کے جوشی نے کہا: ‘‘ایس سی آئی کے اختراعی اقدامات اور مالی سوجھ بوجھ کی بدولت تنظیم کو گراں قدر تعاون ملا ہے’’۔
اس تقریب میں جہاز رانی کی وزارت اور ڈائریکٹوریٹ جنرل کے عہدیداروں نے شرکت کی ۔ اس تقریب کو یہاں دیکھ سکتے ہیں۔
دو اکتوبر 1961 کو ایسٹرن شپنگ کارپوریشن اور ویسٹرن شپنگ کارپوریشن کے انضمام کے بعد شپنگ کارپوریشن آف کا قیام عمل میں آیا تھا۔
حکومت ہند نے یکم اگست 2008 کو ایس سی آئی کو ‘‘ نورتن’’ کے درجہ سے سرفراز کیاتھا اور اس کی خود مختاری اور بڑے اخراجات، جوائنٹ ونیچر کے قیام، انضمام وغیرہ کے تئیں کمپنی کے تفویض اختیارات میں اضافہ کیاتھا۔
دی شپنگ کارپوریشن آف انڈیا نے جہاز رانی سے متعلق خدمات انجام دینے کے اپنے 60 ویں سال میں ایگزم یعنی برآمدات اور درآمدات سے متعلق تجارت کو فروغ دیا ہے اور عالمی معیشت میں معاونت کی ہے۔ اشیا کی موثر، کم لاگت والی کفایتی اور پائیدار نقل وحمل ایس سی آئی کے لئے سب سے مقدم ہے۔ ایس سی آئی اس وقت جہاز رانی کی بھارت کی سب سے بڑی کمپنی ہے جس کی ملکیت/ زیرانتظام 59 مختلف النوع بحری جہازوں کاایک بیڑہ ہے جو کہ بھارت کی گھریلو / بین الاقوامی تجارت کے لگ بھگ 28 فیصد پر مشتمل ہے۔ ایس سی آئی 50 بحری جہازوں کا بندوبست سنبھالتی ہے۔
اپنے جوائنٹ وینچر س اور مختلف دیگر سرکاری محکموں/ تنظیموں کے لئے ایس سی آئی کے بارے میں تفصیلی رپورٹ یہاں ملاحظہ فرماسکتے ہیں۔